# Deinonychus

### A Wikipédiából, a szabad lexikonból.

? Deinonychus Státusz: fosszilis. Időszak: Kora-Kréta
A Deinonychus rekonstrukciója.
Rendszertan

Ország: | Állatok (Animalia)
Törzs: | Gerinchúrosok (Chordata)
Osztály: | Sauropsida
Öregrend: | Dinoszauruszok (Dinosauria)
Rend: | Saurischia
Alrend: | Theropoda
Alrendág: | Coelurosauria
Család: | Dromaeosauridae
Alcsalád: | Dromaeosaurinae
Nem: | Deinonychus
Faj: | D. antirrhopus

Tudományos név
Deinonychus antirrhopus Ostrom, 1969

A Deinonychus (jelentése „rettentő karmú” — az ógörög δεινος = „rettenetes” és ονυξ/ονυχος = „karom” szavak összetételéből) egy húsevő dromaeosaurida dinoszaurusz nem, amely a kora-kréta időszakban élt, mintegy 117-97 millió évvel ezelőtt. Neve arra utal, hogy a hátsó lábai második ujján szokatlanul nagy méretű sarló-alakú karom nőtt, melyet járás közben felemelve tartott, így a harmadik és a negyedik lábujján járt. Általában úgy vélik, hogy a karom a zsákmány felhasítására szolgált, de kisebb méretű rokonán a Velociraptoron nemrégiben végzett tesztek kimutatták, hogy az állat a karmot inkább döfésre használta, így feltételezhető, hogy a Deinonychus is eképp vadászott. Más dromaeosauridákhoz hasonlóan, a farkát elcsontosodott inak tartották mereven, melytől javult az állat egyensúlya és fordulási képessége.

## [szerkesztés] Felfedezések

A Deinonychus antirrhopus John Conway illusztrációján

1964-ben, Montana állam déli részén John Ostrom és Grant E. Meyer több száz Deinonychus csontvázát fedezett fel egyetlen lelőhelyen — ez alapján arra következtettek, hogy falkákban élt és vadászott. Elhullajtott fogai gyakran találhatók az ornithopodák közé tartozó Tenontosaurus csontvázai közelében, így feltételezhető, hogy belőlük táplálkozott és zsákmányul is ejtette őket[1]. John Ostrom a Deinonychust, meglehetősen aktív, gyors ragadozóként írta le, mely eltért a dinoszauruszokkal kapcsolatos korábbi elképzeléstől és felvetette a lehetőséget arra vonatkozóan, hogy ezek az állatok melegvérűek voltak.[2]

Néhány évvel később Ostrom összehasonlítást végzett a Deinonychus és a madarak mellső végtagja között, melynek eredményeként újjáéledt az az elmélet, amely szerint a madarak a dinoszauruszok leszármazottai. [3][4] Harminc évvel később ez az elmélet általánosan elfogadottá vált. A tény, hogy a Deinonychus és a többi dromaeosaurida meglehetősen hasonlít a madarakra felveti annak lehetőségét is, hogy ezek az állatok valójában röpképtelen madarak voltak. A Kínából előkerült, rokonságukba tartozó dinoszauruszok, például a Sinornithosaurus és a Microraptor tollas fosszílái alapján elképzelhető, hogy ezek az állatok is tollakkal rendelkeztek, ahogyan talán rokonai, a Velociraptor, a Utahraptor és a Dromaeosaurus is. [5]

## [szerkesztés] Fajok

A Deinonychus csontváza

A Deinonychus csontváza megtekinthető az Amerikai Természettudományi Múzeumban, illetőleg az Összehasonlító Zoológia Harvardi Múzeumában. Az Amerikai Természettudományi Múzeumban őrzött példány más lelőhelyről származik, mint a Yale egyetemen levők, eltér az Ostrom által leírt példánytól, és karmai is más alakúak, így lehetséges, hogy két különböző fajhoz vagy nemhez tartoznak.

- Koponya hossz: 410 milliméter
- Teljes hossz: 2,5-3,5 méter
- Csípő magasság: 1,2 méter
- Teljes magasság: 2 méter
- Tömeg: 50-80 kilogramm

## [szerkesztés] Popkulturális hatás

Maga a Deinonychus ugyan nem tűnt fel a Jurassic Park könyv vagy filmváltozatában, a bennük szereplő Velociraptorokat azonban róla mintázták. Korábban Gregory S. Paul A világ ragadozó dinoszauruszai (Predatory Dinosaurs of the World) című könyvében a Deinonychust a Velociraptor nemzetségbe sorolta be, így a faj neve is Velociraptor antirrhopusra változott, ezt az elképzelést azonban később elvetették. Michael Chriton viszont a film alapjául szolgáló regényben a két nemet egymás szinonímájaként használta.

Az Animorphs című gyermekkönyv sorozatban, Rachel és Tobias Deinonychusnak álcázza magát egy szökés során.

A Runaways és a Calvin and Hobbes című képregénysorozatokban is feltűnik ez az állat.

A Dino Riders akciófigurák között megtalálható a Deinonychus is.

A Primal Rage számítógépes játék Talonját szintén erről a dinoszauruszról mintázták meg.

## [szerkesztés] Hivatkozások

1. ↑ Maxwell, W. D. and J. H. Ostrom (1995). "Taphonomy and paleobiological implications of Tenontosaurus-Deinonychus associations". Journal of Vertebrate Paleontology 15 (4): 707-712.
2. ↑ Ostrom, J. H. (1976). "On a new specimen of the Lower Cretaceous theropod dinosaur Deinonychus antirrhopus". Breviora 439: 1-21.
3. ↑ Ostrom, J. H. (1969). "Osteology of Deinonychus antirrhopus, an unusual theropod from the Lower Cretaceous of Montana". Peabody Museum of Natural History Bulletin 30: 1-165.
4. ↑ Ostrom, J. H. (1976). "Archaeopteryx and the origin of birds". Biological Journal of the Linnean Society 8: 91-182.
5. ↑ Norell, M. A. and P. J. Makovicky (2004). Dromaeosauridae. The Dinosauria. D. B. Weishampel, P. Dodson and H. Osmolska. Berkeley, University of California Press: 196-209.

## [szerkesztés] Ajánlott irodalom

- Barrett, Paul (1999). National Geographic Dinosaurs. Washington, D.C.: National Geographic Society. ISBN 0-7922-8224-8.
- Sattler, Helen (1990). The New Illustrated Dinosaur Dictionary. New York: Lothrop Lee & Shepard. ISBN 0-688-08462-1.

A lap eredeti címe "http://hu.wikipedia.org../../../d/e/i/Deinonychus.html"

Kategória: Dinoszauruszok

##### Views

- Szócikk
- Vitalap
- Aktuális változat

##### Keresés

##### Más nyelveken

- Dansk
- Deutsch
- English
- Español
- Français
- Italiano
- עברית
- Nederlands
- 日本語
- Polski
- Português
- Slovenčina
- Suomi
- Svenska